**รายงานการประชุมสภา อบต.ปันแต**

**สมัยสามัญ สมัยที่ 2 ประจำปี พ.ศ. 2560 (ครั้งที่ 1)**

**วันที่ 7 เมษายน 2560**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567891011121314151617181920212223242526123 | **ผู้มาประชุม**นายสนิท เรืองเพชรนายถาวร ยอดกลิ่นนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนายภิญโญ หนูมากนางขวัญเรือน แก่นทองนายจำรัส สังข์หนูนายมานิตย์ อ่อนทองนายณรงค์ สงวนทองนายสมปอง หลักไชย **ผู้เข้าร่วมประชุม**นายเอกชัย รักปานนายสมโชติ เพชรจันทร์นายสาโรจน์ บุญเรืองขาว | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.11ส.อบต. ม.12ส.อบต. ม.12ส.อบต. ม.13ส.อบต. ม.13เลขานุการสภาฯรองนายก ฯนายก อบต. | **ลาประชุม**ถาวร ยอดกลิ่น**ลาประชุม**เยื้อง หนูคงโสภณ อภัยรัตน์สุทัศน์ หนูจีนเส้งจริยา แก้วนพรัตน์สมบัติ ขำนุ้ยสมพล ทองโอนพฤติพงค์ เส้งเอียดวิรัตน์ พงศาปาน**ลาประชุม**คล่อง ทองเย็นเฉลิม นาคเกลี้ยงคำนึง ขุนณรงค์ธนโชติ ฤทธิรงค์เจษฎา บัวทอง**ลาประชุม**สุพาณี เกื้อชู**ลาประชุม****ลาประชุม**ขวัญเรือน แก่นทองจำรัส สังข์หนูมานิตย์ อ่อนทอง**ลาประชุม**สมปอง หลักไชยเอกชัย รักปานสมโชติ เพชรจันทร์สาโรจน์ บุญเรืองขาว |  |

**2**

 **เริ่มประชุมเวลา 14.10 น.**

 - สมาชิกฯ ครบองค์ประชุม รองประธานสภา ฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม ประธาน กล่าวเปิดสมัยการประชุมสภาฯ สมัยสามัญ สมัยที่ 2 ประจำปี พ.ศ. 2560 และดำเนินการประชุมตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธานฯ - วันนี้ไม่มีเรื่องใด ๆ ที่จะแจ้งต่อที่ประชุมนะครับ ท่านประธานสภาฯ ซึ่ง

 (นายถาวร ยอดกลิ่น) มอบหมายให้ผมในฐานะรองประธานสภาฯ ขึ้นทำหน้าที่เป็นประธานในที่

 ประชุมวันนี้ ท่านก็ไม่ได้สั่งการใดๆ ไว้นะครับ

 ฯลฯ

ระเบียบวาระที่ 2 - เรื่องรับรองรายงานการประชุม ฯ (การประชุมสภาฯ สมัยสามัญ สมัยที่ 1

 ประจำปี พ.ศ. 2560 (ครั้งที่ 1)

ประธาน ฯ - สภาองค์การบริหารส่วนตำบลของเรา ได้มีการประชุมสภาองค์การบริหาร

(นายถาวร ยอดกลิ่น) ส่วนตำบล สมัยประชุมล่าสุด คือสมัยการประชุมสามัญ สมัยที่ 1 ประจำปี

 พ.ศ. 2560 ในสมัยการประชุมดังกล่าว มีการประชุมเพียงครั้งเดียว คือการ

ประชุมเมื่อวันที่ 14 กุมภาพันธ์ 2560 เรื่องสำคัญที่เสนอให้ที่ปะชุมสภาลงมติมีเรื่องของการพิจารณากำหนดสมัยการประชุมสภาฯ สมัยสามัญ ประจำปี พ.ศ. 2560 และกำหนดสมัยการประชุมสภาฯ สมัยสามัญสมัยแรกของปี พ.ศ. 2561 ซึ่งสภาฯ ก็ได้พิจารณากำหนดไว้เรียบร้อยแล้ว ท่านประธานสภาฯ ก็ได้ลงนามประกาศให้ทราบโดยทั่วกันแล้ว

 - สำหรับบันทึกการประชุมสภาฯ สมัยสามัญ สมัยที่ 1 ประจำปี พ.ศ. 2560

ทางฝ่ายเลขานุการสภาฯ ได้ทำการบันทึกและจัดพิมพ์เสร็จแล้ว โดยคณะกรรมการตรวจรายงานการประชุมประจำสภาฯ ได้ทำการตรวจสอบแล้ว เมื่อวันที่ 17 มีนาคม 2560 พร้อมบันทึกข้อความรายงานให้ท่านประธานสภาฯ รับทราบแล้ว

 - ในวันนี้ท่านประธานคณะกรรมการตรวจสอบรายงานการประชุมประจำสภาฯ คือ คุณณรงค์ สงวนทอง ขอลาการประชุมนะครับ ดังนั้นจึงใคร่ขอเรียนเชิญกรรมการตรวจรายงานการประชุมท่านใดท่านหนึ่งที่มาประชุมได้แจ้งผลการพิจารณาตรวจรายงานการประชุมฯ ให้สภาฯ ได้รับทราบ และ พิจารณาอีกครั้งนะครับ

กรรมการตรวจรายงานการประชุมฯ - กราบเรียนท่านประธานที่เคารพ เรียนท่านสมาชิกสภาฯ ทุกท่านครับ

(นายคล่อง ทองเย็น) กระผมนายคล่อง ทองเย็น ในฐานะกรรมการและเลขานุการคณะกรรมการ

 ตรวจรายงานการประชุมประจำสภาฯ ขอเรียนว่า คณะกรรมการฯ ได้ประชุมพิจารณารายงานการประชุมสภาฯ สมัยสามัญ สมัยที่ 1 ประจำปี พ.ศ. 2560 เมื่อวันที่ 17 เดือนมีนาคม พ.ศ. 2560 โดยทำการพิจารณา เริ่มตั้งแต่เวลา 09.20 น. ถึงเวลา 10.15 น. ที่ประชุมได้พิจารณาอย่างละเอียดทุกสาระสำคัญของรายงานการประชุมแล้ว มีความเห็นเป็นเอกฉันท์ ว่าการบันทึกรายงานการประชุมสภาฯ สมัยสามัญ สมัยที่ 1 ประจำปี พ.ศ. 2560 ครั้งที่ 1 มีความสมบูรณ์ครบถ้วน แต่ทั้งนี้ หากท่านประธานฯ หรือท่านสมาชิกฯ เห็นว่ายังไม่ครบถ้วนสมบูรณ์ หรือมีข้อผิดพลาดใดๆ ก็ขอให้พิจารณาต่อไปนะครับ

3

ประธาน ฯ - ท่านสมาชิกฯ มีความเห็นแตกต่างไปจากคณะกรรมการตรวจรายงานการ

(นายถาวร ยอดกลิ่น) ประชุมฯ ไหมครับ

- คิดว่าทุกคนคงได้อ่านรายงานการประชุมฯ มาก่อนหน้านี้แล้วนะครับ

- หากไม่มีท่านใดทักท้วงหรือขอเพิ่มเติมเนื้อหาสาระใดๆ ก็ถือว่าเป็นมติ

ที่ประชุมนะครับ

มติที่ประชุม - รับรองด้วยเสียงเอกฉันท์

ระเบียบวาระที่ 3 กระทู้ถาม

 - ไม่มี

ระเบียบวาระที่ 4 - เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

 - ไม่มี

ระเบียบวาระที่ 5 เรื่องที่เสนอใหม่

5.1 รายงานการติดตามและประเมินผลแผนพัฒนาท้องถิ่น ครั้งที่ 1 รอบเดือนเมษายน 2560

ประธานฯ - ระเบียบวาระที่ 5 คือเรื่องที่เสนอใหม่ วันนี้มี 2 เรื่อง คือ เรื่องรายงานการ(นายถาวร ยอดกลิ่น) ติดตามและประเมินผลแผนพัฒนาท้องถิ่น ครั้งที่ 1 รอบเดือนเมษายน และ

 ญัตติขออนุมัติโอนเงินงบประมาณ ประจำปี 2560 เพื่อตั้งจ่ายเป็นรายการใหม่ ในหมวดค่าครุภัณฑ์ ซึ่งเป็นอำนาจของสภาฯ ในการพิจารณาว่าจะอนุมัติให้ตามคำขอหรือไม่นะครับ

 - มารับทราบรายงานการติดตามและประเมินผลแผนพัฒนาท้องถิ่น ครั้งที่ 1

กันก่อนนะครับ ท่านสมาชิกฯ ทุกท่านมีเอกสารประกอบอยู่แล้ว ก็ขอให้ดูประกอบไปกับการรายงานของท่านนายกฯ นะครับ

 - ขอเชิญท่านนายกฯ ครับ

นายก ฯ - กราบเรียนท่านประธานฯ ที่เคารพ เพื่อนสมาชิกฯ ผู้ทรงเกียรติทุกท่าน

(นายสาโรจน บุญเรืองขาว) กระผม นายสาโรจน์ บุญเรืองขาว นายกองค์การบริหารส่วนตำบล ขอนำ

 เสนอรายงานการติดตามและประเมินผลแผนพัฒนาท้องถิ่น ครั้งที่ 1 รอบ

เดือนเมษายน พ.ศ. 2560 ดังต่อไปนี้ครับ

 - องค์การบริหารส่วนตำบลปันแต ได้ประกาศใช้แผนพัฒนาสามปี (พ.ศ. 2560 – 2562) เมื่อวันที่ 15 มิถุนายน 2559 โดยได้กำหนดโครงการ/กิจกรรม ที่จะดำเนินการตามแผนพัฒนาสามปี ตามยุทธศาสตร์การพัฒนาที่กำหนดไว้ 4 ยุทธศาสตร์ ประกอบด้วย 1. ยุทธศาสตร์การพัฒนาและเพิ่มขีดความสามารถภาคเกษตร ต่อเนื่องจากการเกษตรและผลิตภัณฑ์ชุมชน 2. ยุทธศาสตร์การพัฒนาคนและสังคมที่มีคุณภาพ 3. ยุทธศาสตร์การบริหารจัดการทรัพยากรธรรมชาติและสิ่งแวดล้อม 4. ยุทธศาสตร์การเสริมสร้างความเข้มแข็งและการบริหารจัดการที่ดี

 - สำหรับปีงบประมาณ พ.ศ. 2560 ตามแผนพัฒนาสามปี มีโครงการ/กิจกรรม ที่คาดว่าจะดำเนินการจำนวนรวม 379 โครงการ/กิจกรรม ซึ่งถือว่ามีมากเกินกว่าที่จะดำเนินการได้จริงนะครับ

4

 - ท่านสมาชิกฯ มาดูที่ เรื่องของการจัดทำงบประมาณประจำปี พ.ศ. 2560 นะครับ

 - ปีงบประมาณ พ.ศ. 2560 องค์การบริหารส่วนตำบลปันแต ได้ประกาศใช้ข้อบัญญัติงบประมาณ เมื่อวันที่ 21 กันยายน 2559 โดยมีโครงการ/กิจกรรม ที่บรรจุอยู่ในข้อบัญญัติงบประมาณ จำนวน 56 โครงการ/กิจกรรม งบประมาณรวม 21 ล้านกว่าบาท สามารถจำแนกตามยุทธศาสตร์ต่างๆ ได้ดังนี้ครับ

 1. ยุทธศาสตร์การพัฒนาและเพิ่มขีดความสามารถภาคเกษตรฯ จำนวน 12 โครงการ/กิจกรรม ใช้งบประมาณรวม 3,315,000 บาท

 2. ยุทธศาสตร์การพัฒนาคนและสังคมที่มีคุณภาพ จำนวน 30 โครงการ/กิจกรรม ใช้งบประมาณรวม 15,867,871 บาท

 3. ยุทธศาสตร์การบริหารจัดการทรัพยากรธรรมชาติและสิ่งแวดล้อม จำนวน 4 กิจกรรม ใช้งบประมาณ 20,000 บาท

 4. ยุทธศาสตร์การเสริมสร้างความเข้มแข็งและการบริหารจัดการที่ดี จำนวน 10 โครงการ/กิจกรรม ใช้งบประมาณ 2,008,543 บาท

 - ท่านสมาชิกฯ ดูรายละเอียดที่ปรากฏตามเอกสารนะครับ ว่าโครงการตามยุทธศาสตร์ใดที่ทางสภาองค์การบริหารส่วนตำบลอนุมัติไว้ ได้ดำเนินการไปแล้ว หรืออยู่ระหว่างการดำเนินการ หรือยังไม่ได้ดำเนินการ อย่างเช่นยุทธศาสตร์ด้านการพัฒนาและเพิ่มขีดความสามารถภาคการเกษตร ต่อเนื่องจากการเกษตรและผลิตภัณฑ์ชุมชน โครงการลำดับที่ 5 คือ ก่อสร้างถนน คสล. สายทางเบี่ยงสุนทรา – บ้านโพธิ์ หมู่ที่ 9 ขณะนี้อยู่ระหว่างการดำเนินการ จัดซื้อจัดจ้างตามระเบียบพัสดุ นะครับ

 - ยุทธศาสตร์การพัฒนาคนและสังคมที่มีคุณภาพ โครงการป้องกันและควบคุมโรคพิษสุนัขบ้า โครงการนี้ ยังไม่ได้ดำเนินการนะครับ ต้องรอประสานงานกับทางสำนักงานปศุสัตว์อำเภอก่อนนะครับ

 ฯลฯ

นายก ฯ - ท่านประธานและท่านสมาชิกฯ ครับ รายละเอียดการเบิกจ่ายเงินโครงการ/(นายสาโรจน์ บุญเรืองขาว) กิจกรรม ที่ได้ดำเนินการไปแล้ว อยู่ในเอกสารหน้าที่ 4 นะครับ เช่น

 โครงการจัดซื้อวัสดุอุปกรณ์ประปา /ซ่อมแซมและขยายเขตระบบประปา งบประมาณที่สภาฯ อนุมัติไว้ จำนวน 185,000 บาท ถึง ณ ปัจจุบันนี้ เบิกจ่ายไปแล้ว 97,905 บาท ครับ

 - ท่านสมาชิกฯ ครับ รายการที่ตั้งจ่ายไว้ในบางรายการ ในแต่ละปีงบประมาณ บางรายการอาจไม่เพียงพอกับค่าใช้จ่ายที่เกิดขึ้นจริงนะครับ เมื่อค่าใช้จ่ายไม่เพียงพอก็จำเป็นต้องโอนลด – โอนเพิ่มบ้างนะครับ เพื่อให้การบริหารจัดการเป็นไปด้วยความเรียบร้อย และมีประสิทธิภาพ

 ฯลฯ

ประธาน ฯ - ที่ประชุมสภาฯ ได้รับฟังรายงานผลการติดตามและประเมินผลแผนพัฒนา

(นายถาวร ยอดกลิ่น) ท้องถิ่น ในรอบเดือนเมษายน จากท่านนายกฯ แล้วนะครับ ผมคิดว่าสมาชิก

 ทุกท่านคงได้ศึกษาพิจารณาดูรายละเอียดต่างๆ จากเอกสารที่จัดส่งไปล่วงหน้าแล้ว

5

 - ท่านใดมีข้อสงสัย หรือมีข้อเสนอแนะเกี่ยวกับรายงานผล ฯ ฉบับนี้บ้างไหมครับ

 - หากไม่มีสมาชิกฯ หรือผู้เกี่ยวข้องท่านใด อภิปรายหรือให้ความเห็นในระเบียบวาระนี้ ผมคิดว่าคงสรุปได้นะครับ

 ฯลฯ

ที่ประชุม - รับทราบ

 5.2 ญัตติขออนุมัติโอนงบประมาณตั้งจ่ายรายการใหม่ หมวดค่าครุภัณฑ์

ประธาน ฯ - ระเบียบวาระที่ 5.2 เป็นญัตติที่ทานนายกฯ เสนอเพื่อให้สภาฯ พิจารณา

(นายถาวร ยอดกลิ่น) เรื่องขออนุมัติโอนเงินงบประมาณรายจ่ายประจำปีงบประมาณ พ.ศ. 2560

 ท่านนายกฯ เสนอผ่านประธานสภาฯ ตามแบบเสนอญัตติ ลงวันที่ 29 เดือนมีนาคม 2560 ท่านสมาชิกฯ ได้รับเอกสารไปศึกษาดูก่อนแล้วครบถ้วนทุกคนนะครับ โอกาสนี้ ผมก็ขอเรียนเชิญท่านนายกฯ ได้นำเสนอให้ที่ประชุมได้พิจารณาและลงมติว่าเห็นด้วยหรือไม่เห็นด้วยตามที่ท่านนายกฯ เสนอญัตติ ขอเชิญครับ

นายก ฯ - เรียนท่านประธานฯ ที่เคารพ ท่านสมาชิกฯ ผู้ทรงเกียรติทุกท่าน กระผม

(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบล ขอเสนอญัตติ

 ขออนุมัติโอนงบประมาณรายจ่ายประจำปีงบประมาณ พ.ศ. 2560 เพื่อตั้งจ่ายรายการใหม่ จำนวน 1 รายการ ในแผนงานการพาณิชย์ งานกิจการประปา ลักษณะงบลงทุน หมวดรายจ่ายค่าครุภัณฑ์ ประเภทรายจ่ายเป็นค่าครุภัณฑ์อื่นๆ คือโครงการเปลี่ยนถังกรองสนิมเหล็ก ของระบบประปา หมู่ที่ 5 บ้านควนปันแต เป็นเงิน 86,000 บาท เพื่อจัดซื้อและติดตั้งถังกรองสนิมเหล็กแบบกรองเร็ว รูปทรงกระบอก ขนาดเส้นผ่าศูนย์กลาง 1.15 เมตร สูง 1.66 เมตร รวมขาตั้ง จำนวน 1 ถัง

 - เหตุที่ต้องขอจัดซื้อและติดตั้งถังกรองสนิมใหม่ เนื่องจากถังกรองสนิมเหล็กของระบบประปาหมู่ที่ 5 บ้านควนปันแต มีอายุการใช้งานมาเป็นระยะเวลานานมากแล้ว และได้ทำการซ่อมแซมมาหลายครั้งแล้วด้วย เจ้าหน้าที่การประปา รายงานว่าถังดังกล่าวมีสนิมกัดกร่อนจากด้านในทำให้ถังกรองชำรุด ไม่สามารถทำการซ่อมแซมได้อีกต่อไป ดังนั้นเพื่อแก้ปัญหาและเพื่อเพิ่มประสิทธิภาพในการบริการ จึงจำเป็นต้องขอให้ทางท่านสมาชิกฯ ได้พิจารณาอนุมัติให้โอนงบประมาณ โดยการขออนุมัติโอนลดจากงบประมาณในแผนงานงบกลาง งานงบกลาง หมวดรายจ่ายงบกลาง ประเภทเงินสมทบกองทุนประกันสังคม ซึ่งตั้งไว้ 301,816 บาท และได้เบิกจ่ายไปแล้ว 143,883 บาท ขอโอนลดครั้งนี้ เป็นเงินจำนวน 86,000 บาท ส่วนที่เหลือก็มีพอที่จะจ่ายเป็นเงินประกันสังคมของลูกจ้าง พนักงานจ้าง สำหรับปีงบประมาณ 2560 นี้ นะครับ

 - ท่านสมาชิกฯ คงเข้าใจนะครับ ผมขออนุมัติโอนลด เงินงบประมาณที่ตั้งจ่ายไว้เป็นเงินสมทบกองทุนประกันสังคมของพนักงานจ้าง เพื่อไปตั้งจ่ายเป็นค่าจัดซื้อและติดตั้งถังกรองสนิมเหล็ก จำนวน 1 ถัง เป็นเงิน 86,000 บาท

 ฯลฯ

ประธานฯ - ครับ ท่านนายกฯ ได้ให้เหตุผลในการที่จำเป็นจะต้องขออนุมัติโอน

(นายถาวร ยอดกลิ่น) งบประมาณเพื่อตั้งจ่ายเป็นค่าจัดซื้อและติดตั้งถังกรองสนิมเหล็กของระบบ

 ประปา หมู่ที่ 5 ไม่ทราบว่าสมาชิกฯ มีความเห็นแตกต่างไหมครับ

6

 - คงไม่มีท่านใดเห็นเป็นอย่างอื่นนะครับ เนื่องจากทุกท่านได้รับเอกสารที่ระบุ สาเหตุในการขออนุมัติโอนไปล่วงหน้าแล้ว ทุกท่านคงเข้าใจดีในความจำเป็นที่ต้องแก้ไขปัญหาเฉพาะหน้าบางอย่าง

 - เมื่อไม่มีสมาชิกฯ ท่านใดอภิปรายคัดค้าน ก็คงให้ลงมติเลยนะครับ

 - สมาชิกฯ ท่านใดเห็นควรอนุมัติให้โอนเงินงบประมาณตามที่ท่านนายกฯ เสนอ โปรดยกมือครับ

 - เห็นควรอนุมัติกันทุกคนนะครับ

มติที่ประชุม - อนุมัติด้วยเสียงเอกฉันท์ ให้โอนลดเงินสมทบกองทุนประกันสังคม ไปตั้ง

 จ่ายใหม่ในรายการจัดซื้อและติดตั้งถังกรองสนิมเหล็กระบบประปา หมู่ที่ 5 จำนวน 1 ถัง งบประมาณ 86,000 บาท

ระเบียบวาระที่ 6 เรื่องอื่นๆ

ประธานฯ - สำหรับเรื่องอื่น ๆ ท่านใดมีอะไรจะปรึกษาหารือต่อที่ประชุมก็ขอเชิญนะ(นายถาวร ยอดกลิ่น) ครับ

นายก ฯ - เรียนท่านประธานและท่านสมาชิกฯ ครับ ในระเบียบวาระนี้ ผมขอใช้เวลา(นายสาโรจน์ บุญเรืองขาว) ของที่ประชุมนิดหน่อย นะครับ คือในห้วงเวลาแห่งเทศกาลสงกรานต์ ผม

 อยากทราบว่า หมู่บ้าน ชุมชนใด จัดกิจกรรมรดน้ำดำหัวขอพรผู้สูงอายุบ้าง

 เนื่องจากผมได้รับอนุเคราะห์ของขวัญจากผู้หลักผู้ใหญ่และส่วนราชการอื่นมาด้วยจำนวนไม่น้อยกว่า 100 ชิ้น ดังนั้นจึงขอทราบว่าหมู่บ้านหรือชุมชนใด จัดกิจกรรมบ้าง มีผู้สูงอายุร่วมกิจกรรมกี่ท่าน จะได้จัดสรรให้ครบทุกคนนะครับ

 ฯลฯ

รองนายก ฯ - เรียนท่านประธานฯ ท่านสมาชิกฯ ท่านนายกฯ ครับ ผมมีเรื่องจะขอความ(นายสมโชติ เพชรจันทร์) อนุเคราะห์จากท่านสมาชิกฯ เกี่ยวกับกรณีที่ องค์การบริหารส่วนตำบลของ

 เราได้ร่วมกับหน่วยงานที่เกี่ยวข้องจัดตั้งศูนย์ผู้สูงอายุประจำตำบลขึ้นหนึ่งศูนย์ ซึ่งคณะกรรมการบริหารศูนย์ ฯ ได้ประชุมหารือกันมาหลายครั้งแล้ว โดยมีข้อสรุปในที่ประชุมว่าจะใช้อาคารของกลุ่มออมทรัพย์ หมู่ที่ 5 เป็นที่ทำการศูนย์ผู้สูงอายุ และโดยที่อาคารดังกล่าวมีสภาพที่ไม่สมบูรณ์ในการใช้สอย จำเป็นต้องมีการปรับปรุงซ่อมแซมในบางส่วน ซึ่งได้คำนวณค่าใช้จ่ายทั้งหมด ทั้งค่าทาสี ค่าซ่อมประตู – หน้าต่าง รวมแล้วต้องใช้เงินประมาณ 170,000 กว่าบาท คณะกรรมการ ฯ มีความเห็นร่วมกันว่าจะต้องขอความอนุเคราะห์เงินสมทบจากหลาย ๆ ฝ่าย ทั้งฝ่ายปกครองท้องที่ ฝ่ายปกครองท้องถิ่น รวมทั้งบุคคลทั่วไป

 - ในนามของประธานกรรมการบริหารศูนย์ผู้สูงอายุตำบลปันแต ผมได้รับการประสานจากคณะกรรมการศูนย์ผู้สูงอายุ ให้ประสานต่อมายังท่านสมาชิกสภาองค์การบริหารส่วนตำบลปันแต เพื่อขอความอนุเคราะห์เงินสมทบในการปรับปรุงซ่อมแซมศูนย์ ฯ คิดเฉลี่ยท่านละ 1,000 บาท ผมคิดว่าคงจะรับได้นะครับ มีประมาณ 4 – 5 ท่าน แล้วนะครับที่ตอบรับและมอบเงินสมทบมาแล้ว

ฯลฯ

7

สมาชิกฯ - เรียนท่านประธานฯ และท่านสมาชิก ฯ รวมทั้งคณะผู้บริหาร ครับ กระผม

(นายเจษฎา บัวทอง) นายเจษฎา บัวทอง สมาชิกฯ หมู่ที่ 9 ท่านประธาน ฯ ครับ ผมขอย้อนไป

 เรื่องที่ท่านรองนายก ฯ สมโชติ นำปรึกษาเมื่อสักครู่นะครับ เรื่องการปรับปรุงซ่อมแซมศูนย์ผู้สูงอายุ ที่ต้องใช้เงินจำนวนประมาณ 170,000 กว่าบาท ผมทราบว่าทางกำนันได้รับไปประสานหมู่บ้านต่างๆ เพื่อขอสมทบหมู่บ้านละ 4,000 บาท รวม 13 หมู่บ้าน เป็นเงิน 52,000 บาท หากท่านสมาชิกสภาฯ ให้การสนับสนุนอีกท่าน 1,000 บาท แล้วก็ทางพี่น้องผู้สูงอายุหรือบุคคลหรือครัวเรือนทั่วๆ ไป ให้การสมทบด้วย ก็คงจะสามารถทำได้เร็วขึ้น ฯ

 - ท่านประธานฯ ครับ ขอเรียนผ่านประธานไปยังคณะผู้บริหารนะครับ เรื่องสภาพเป็นหลุม – บ่อ ของถนนสายต่างๆ โดยเฉพาะสายที่มีผู้ใช้เส้นทางเป็นประจำ ขอให้พิจารณาดำเนินการให้ตามที่เห็นควรด้วยนะครับ แต่ผมก็ไม่ทราบว่ามีเงินสำรองจ่ายพอที่จะดำเนินการได้มากน้อยแค่ไหน ฯ

 - เรื่องที่ผมได้รับมอบหมายให้ติดต่อวงดนตรีและเครื่องดื่มที่คาดว่าจะใช้เงินเพียง 20,000 บาท ผมประสานงานไปแล้วได้รับคำตอบว่าน่าจะไม่สามารถมาให้บริการได้ แต่ก็ยังไม่แน่นอนนะครับ

ประธาน ฯ - สมาชิกฯ ท่านอื่นมีเรื่องอะไรเพิ่มเติมไหมครับ

(นายถาวร ยอดกลิ่น) - ในเมื่อไม่มีเรื่องใด ๆ แล้วผมขอถือโอกาสนี้ ขอเลิกการประชุมและขอปิด สมัยประชุม สมัยสามัญ สมัยที่ 2 ประจำปี พ.ศ. 2560 ณ บัดนี้ครับ

 **ปิดประชุมเวลา 15.20 น.**

 (ลงชื่อ) บันทึกการประชุม

 (นายเอกชัย รักปาน)

 เลขานุการสภา อบต.ปันแต